സൗദിയില് ഭാര്യയും കുഞ്ഞും കോവിഡ് ബാധിച്ചു മരിച്ചു യുവാവ് ജീവനൊടുക്കി നെടുന്പാശേരി: സൗദിയില് ഭാര്യയും നവജാതശിശുവും കോവിഡ് ബാധിച്ച് മരിച്ചതിന്റെ മനോവിഷമത്തില് നാട്ടിലെത്തിയ യുവാവിനെ കിടപ്പുമുറിയില് തൂങ്ങിമരിച്ചനിലയില് കണ്ടെത്തി. ചെങ്ങമനാട് കപ്രശേരി വലിയവീട്ടില് കുഞ്ഞുമോന്ഉഷ ദന്പതികളുടെ മകന് വിഷ്ണു 31 ആണു മരിച്ചത്. സൗദി അറേബ്യയിലെ ഖത്തീഫില് സ്വകാര്യ സ്ഥാപനത്തില് അക്കൗണ്ടന്റായിരുന്ന വിഷ്ണു വിവാഹശേഷം ഭാര്യ ഗാഥ 27 യെ ജോലിസ്ഥലത്തേക്ക് കൊണ്ടുപോയിരുന്നു. ആറ് മാസം ഗര്ഭിണിയായിരിക്കെ ഗാഥയ്ക്കു കോവിഡ് ബാധിച്ചു. സൗദിയിലെ സ്വകാര്യാശുപത്രിയില് ചികിത്സയിലിരിക്കെ ആരോഗ്യനില വഷളാകുകയും ശസ്ത്രക്രിയയിലൂടെ കുട്ടിയെ പുറത്തെടുക്കുകയും ചെയ്തു. കഴിഞ്ഞ ജൂലൈ 26നു ഭാര്യയും 28നു കുഞ്ഞും മരിച്ചു. ദമാമില് ഭാര്യയുടെയും കുഞ്ഞിന്റെയും സംസ്കാരം നടത്തിയശേഷം കഴിഞ്ഞ മൂന്നിനാണ് വിഷ്ണു നാട്ടിലെത്തിയത്. ഇന്നലെ രാവിലെ വിഷ്ണു എഴുന്നേല്ക്കാന് വൈകിയതോടെ വീട്ടുകാര് കിടപ്പുമുറിയുടെ വാതില് തകര്ത്ത് അകത്തു കയറിയപ്പോഴാണ് ഫാനില് തൂങ്ങിയനിലയില് കണ്ടത്. കരങ്കുന്നം തടത്തില് മണിലാല്ശോഭന ദന്പതികളുടെ മകളാണ് മരിച്ച ഗാഥ. വിനീഷ വിഷ്ണുവിന്റെ ഏക സഹോദരിയാണ്.